Apstiprināts

ar Rīgas domes Izglītības, kultūras un sporta departamenta rīkojumu “Par 2022. gada konkursa “Līdzfinansējums privātpersonu organizētajiem Rīgas kultūras pasākumu kalendāra pasākumiem” vadlīniju apstiprināšanu”

**Konkursa “Līdzfinansējums privātpersonu organizētajiem Rīgas kultūras pasākumu kalendāra pasākumiem”**

**2022.gada vadlīnijas**

(Rīgas domes Izglītības, kultūras un sporta departamenta 06.04.2022. nolikums Nr.DIKS-22-26-nos)

|  |  |  |  |  |
| --- | --- | --- | --- | --- |
| **Nr.****p.k.** | **Konkursa tematiskās sadaļas** | **Pieteikumu iesniegšanas termiņi un pasākumu programmu apraksts** | **Līdzfinansējuma grupa** (saskaņā ar Nolikuma 14. punktu) | **Plānotais finansējuma apjoms** **(*euro*)** |
|  | **Pieteikumu iesniegšana** Konkursa 5. tematiskajā sadaļā līdz**2022. gada 3. oktobra plkst. 12.00** |
| 5. | Ziemas saulgriežu, Adventa un Ziemassvētku programma (no 27. novembra līdz 31. decembrim) | Ziemas saulgriežu, Adventa un Ziemassvētku programmai (turpmāk – Programma) tematiski un saturiski atbilstoši, daudzveidīgi un mākslinieciski kvalitatīvi kultūras pasākumi plašai mērķauditorijai, t.sk. ģimenēm, dažāda vecuma bērniem un jauniešiem, **publiskajā ārtelpā** – publiskiem pasākumiem atbilstošas norises vietās pilsētas centrālajā daļā un apkaimēs.Konkursam var tikt iesniegti dažādu formātu kultūras pasākumu pieteikumi, piemēram, koncerti, izrādes, teatralizēti gājieni, performances, akcijas u.c. notikumi, paredzot iespējami plašu mērķauditoriju un pilsētas teritorijas pārklājumu. Pasākumu norisi vēlams plānot pilsētas parkos un skvēros, laukumos un citās publiskiem pasākumiem un mainīgajiem laika apstākļiem piemērotās vietās. Pasākumi var norisināties kā vienreizēji notikumi, cikliski vai vairāku dienu garumā noteiktajā Programmas norises laikā – no 2022. gada 27. novembra līdz 31. decembrim. Kopējās Programmas kontekstā pasākumus vēlams plānot nedēļas nogalēs un svētku dienās. Visi pasākumi ir jānodrošina bez ieejas maksas.Pretendentam pieteikumā ir jāparedz nepieciešamie pasākumi un izdevumi pilna apjoma pasākuma realizācijai atbilstoši tā specifikai, t.sk. programmai, norises vietai, plānotajam apmeklētāju skaitam u. tml., kā arī normatīvajos aktos noteiktajām prasībām publisko pasākumu organizēšanai.Pretendentam iesniedzot pieteikumu, jāņem vērā, ka viena pasākuma vai pasākumu programmas īstenošanai pieprasītā līdzfinansējuma apjomam ir jāatbilst Konkursa vadlīnijās noteiktajai Līdzfinansējuma grupai “D”, kas saskaņā ar Nolikuma 14.4. apakšpunktu paredz līdzfinansējumu līdz 15 000 *euro*.Papildus pretendentu ievērībai. Pasākumu komunikācija iekļausies vienotā Programmas komunikācijas kampaņā, taču pasākumu organizatori var paredzēt atsevišķas aktivitātes, lai sasniegtu pēc iespējas plašāku mērķauditorijas loku. Pasākumu komunikācijas materiāli būs jāsaskaņo ar Departamenta nozīmēto kontaktpersonu. Programmas ietvaros tiks īstenoti arī Rīgas valstspilsētas pašvaldības kultūras iestāžu organizēti kultūras pasākumi, t.sk. Rīgas Ziemassvētku egļu Rātslaukumā un Doma laukumā iedegšanas pasākumi (27. novembris) un Ziemas saulgrieži – Bluķa vakars (21. decembris).Lai nodrošinātu Programmas pasākumu norisi ārpus Rīgas Centra apkaimes, konkursā atbalstīto pasākumu norises vietas un laiki var tikt precizēti, saskaņojot izmaiņas ar pasākumu organizatoriem. | **“D” grupa** | **80 000** |